સનસ્ક્રીનની માન્યતા દૂર કરતાં સ્કિન-એક્સપર્ટ કૃપા અને ડર્મેટોલૉજિસ્ટ ડૉ. સોમા કહે છે, ‘સ્કિન પર સનસ્ક્રીનનું લેયર લગાવ્યા બાદ બહાર જવાથી ડસ્ટ ચહેરા પર લાગતી હોય છે અને એના કારણે ચહેરો વધારે કાળો લાગે છે એવું ફીલ થતું હોય છે. સનસ્ક્રીનથી ત્વચા કાળી જરાય નથી થતી. શરૂઆતના દસ દિવસ સનસ્ક્રીન ત્વચા સાથે ઍડ્જસ્ટ થતું હોય છે અને પ્રોડક્ટના અણુઓ ત્વચા સાથે મૅચ થવામાં સમય લગાવે છે. થોડા દિવસ બાદ સનસ્ક્રીન લગાવ્યા બાદ ત્વચા એકદમ સામાન્ય લાગશે અને ત્વચા પણ સનસ્ક્રીનથી ટેવાઈ જશે.’